Diari Oficial de la Generalitat Valenciana


Sumari del DOGV 8590, del 12-07-2019 (2019/6697)

RESOLUCIÓ de 13 de juny de 2019, de la Presidència de la Generalitat, per la qual es revoca l'exempció de l'obligació de mantindre el lloc de secretaria de l'Ajuntament de Portell de Morella i es crea i classifica aquest lloc en l'esmentat ajuntament.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8590

Data del DOGV
:   12-07-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/6697


Data del document
:   13-06-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 13 de juny de 2019, de la Presidència de la Generalitat, per la qual es revoca l'exempció de l'obligació de mantindre el lloc de secretaria de l'Ajuntament de Portell de Morella i es crea i classifica aquest lloc en l'esmentat ajuntament. [2019/6697]  
Per Ordre d'11 de desembre de 1997 de la Conselleria de Presidència, publicada en el Diari Oficial de la Generalitat Valenciana de data 27.01.1998, es va aprovar l'exempció de l'obligació de mantindre el lloc de Secretaria de l'Ajuntament de Portell de Morella, i que les funcions reservades a aquest lloc s'exerciren pel Servei d'Assistència Tècnica a Municipis de la Diputació Provincial de Castelló.  
  
Segons el certificat de 15 de març de 2019, de la Secretaria, per acord del Ple de l'Ajuntament de Portell de Morella en la sessió del dia 14 de març de 2019, es va acordar, per unanimitat, en primer lloc, sol·licitar a la Generalitat la revocació de l'exempció de l'obligació de mantindre el lloc de Secretaria, en haver canviat les circumstàncies que la van propiciar, i, en segon lloc, la creació del lloc de Secretaria, reservat a personal funcionari d'Administració local, amb habilitació de caràcter nacional, que pertany a la subescala de Secretaria Intervenció.  
  
Consta en l'expedient la publicació en el Butlletí Oficial de la Província de Castelló núm. 46, de data 9 d'abril de 2019 de l'anunci d'aprovació definitiva del pressupost municipal per a l'exercici 2019, així com la rectificació de l'anunci d'aprovació definitiva publicada en el BOP núm. 50 de data 18 d'abril de 2019, on apareix el lloc de secretaria.  
  
Sol·licitat el preceptiu informe a la Diputació Provincial de Castelló, aquesta ha emés, en data 9 d'abril de 2019, informe favorable a la revocació de l'exempció sol·licitada.  
La normativa bàsica estatal en matèria d'exempcions s'arreplega en l'article 10 del Reial decret 128/2018, de 16 de març, pel qual es regula el règim jurídic dels funcionaris d'Administració Local amb habilitació de caràcter nacional, en l'apartat 3 del qual s'estableix que quan desapareguen les circumstàncies que van donar lloc al fet que s'eximira un lloc de treball, l'entitat local afectada haurà de sol·licitar la seua revocació i procedir a la creació i classificació d'aquest.  
En matèria de creació i classificació de llocs reservats, la normativa estatal bàsica està consignada en els articles 6 al 15 del Reial decret 128/2018.  
  
Vistos els antecedents indicats, i en virtut del que es disposa en l'article 164.3 de la Llei 8/2010, de 23 de juny, de la Generalitat, de règim local de la Comunitat Valenciana, així com en l'article 15.3 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 7722, 17.02.2016), resolc:  
  
  
Primer  
Revocar l'exempció de l'obligació de mantindre el lloc de Secretaria de l'Ajuntament de Portell de Morella.  
  
Segon  
Crear el lloc de Secretaria de l'Ajuntament de Portell de Morella i classificar-lo en classe tercera, la provisió del qual està reservada a personal funcionari amb habilitació de caràcter nacional, de la subescala de secretaria-intervenció.  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú i de les administracions públiques, les persones interessades podran interposar els recursos següents:  
a) Directament recurs contenciós administratiu davant el jutjat contenciós administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre del procediment administratiu comú i de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 13 de juny de 2019.- El president de la Generalitat, p. d. (R 12.02.2016; DOGV 17.02.2016), el secretari autonòmic de Presidència: Andreu Ferrer Bautista.